CELEX: 62017TA0344
Language: mt
Date: 2022-03-30 00:00:00
Title: Kawża T-344/17: Sentenza tal-Qorti Ġenerali tat-30 ta’ Marzu 2022 – Latam Airlines Group u Lan Cargo vs Il-Kummissjoni (“Kompetizzjoni – Akkordji – Suq tal-merkanzija bl-ajru – Deċiżjoni li tikkonstata ksur tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità u l-Iżvizzera dwar it-trasport bl-ajru – Koordinazzjoni ta’ elementi tal-prezz tas-servizzi ta’ merkanzija bl-ajru (soprataxxa tal-fjuwil, soprataxxa tas-sigurtà, ħlas ta’ kummissjoni fuq is-soprataxxi) – Skambju ta’ informazzjoni – Kompetenza territorjali tal-Kummissjoni – Preskrizzjoni – Prinċipju ne bis in idem – Prinċipju ta’ nondiskriminazzjoni – Drittijiet tad-difiża – Restrizzjoni mill-Istat – Ksur uniku u kontinwu – Ammont tal-multa – Valur tal-bejgħ – Gravità tal-ksur – Ċirkustanzi attenwanti – Parteċipazzjoni sostanzjalment imnaqqsa – Proporzjonalità – Ġurisdizzjoni sħiħa”)

23.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/32
            
         
      Sentenza tal-Qorti Ġenerali tat-30 ta’ Marzu 2022 – Latam Airlines Group u Lan Cargo vs Il-Kummissjoni
      (Kawża T-344/17) (1)
      
      (“Kompetizzjoni - Akkordji - Suq tal-merkanzija bl-ajru - Deċiżjoni li tikkonstata ksur tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità u l-Iżvizzera dwar it-trasport bl-ajru - Koordinazzjoni ta’ elementi tal-prezz tas-servizzi ta’ merkanzija bl-ajru (soprataxxa tal-fjuwil, soprataxxa tas-sigurtà, ħlas ta’ kummissjoni fuq is-soprataxxi) - Skambju ta’ informazzjoni - Kompetenza territorjali tal-Kummissjoni - Preskrizzjoni - Prinċipju ne bis in idem - Prinċipju ta’ nondiskriminazzjoni - Drittijiet tad-difiża - Restrizzjoni mill-Istat - Ksur uniku u kontinwu - Ammont tal-multa - Valur tal-bejgħ - Gravità tal-ksur - Ċirkustanzi attenwanti - Parteċipazzjoni sostanzjalment imnaqqsa - Proporzjonalità - Ġurisdizzjoni sħiħa”)
      (2022/C 207/41)
      Lingwa tal-kawża: l-Ingliż
      
         Partijiet
      
      
         Rikorrent: Latam Airlines Group SA (Santiago, iċ-Ċilì), Lan Cargo SA (Santiago) (rappreżentanti: B. Hartnett, barrister, O. Geiss u W. Sparks, avukati)
      
         Konvenut: Il-Kummissjoni Ewropea (rappreżentanti: A. Dawes, H. Leupold u G. Koleva, aġenti, assistiti minn G. Peretz, QC)
      
         Suġġett
      
      Rikors ibbażat fuq l-Artikolu 263 TFUE u intiż għall-annullament tad-Deċiżjoni tal-Kummissjoni C(2017) 1742 finali tas-17 ta’ Marzu 2017 li tirrigwarda proċediment skont l-Artikolu 101 tat-Trattat dwar il-Funzjonament tal-Unjoni Ewropea, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru (Każ AT.39258 – Trasport bl-ajru), sa fejn tirrigwarda lir-rikorrenti, u, sussidjarjament, għat-tnaqqis tal-ammont tal-multa imposta fuqha.
      
         Dispożittiv
      
      
                  1)
               
               
                  L-Artikolu 1(1)(i) u (j), l-Artikolu 3(i) u (j) u l-Artikolu 4(i) u (j) tad-Deċiżjoni tal-Kummissjoni C(2017) 1742 finali tas-17 ta’ Marzu 2017 li tirrigwarda proċediment skont l-Artikolu 101 tat-Trattat dwar il-Funzjonament tal-Unjoni Ewropea, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru (Każ AT.39258 – Trasport bl-ajru) huma annullati.
               
            
                  2)
               
               
                  L-Artikolu 1(2)(i) u (j) tal-imsemmija deċiżjoni huwa annullat sa fejn tikkonstata l-parteċipazzjoni ta’ Latam Airlines Group SA u ta’ Lan Cargo SA, minn naħa, fil-komponenti tal-ksur uniku u kontinwu relatati għas-soprataxxa tas-sigurtà u għar-rifjut li jitħallsu kummissjonijiet u, min-naħa l-oħra, għall-komponent tal-ksur uniku u kontinwu li jirrigwarda s-soprataxxa tal-fjuwil qabel it-22 ta’ Lulju 2005.
               
            
                  3)
               
               
                  L-Artikolu 3(i) ta’ din id-deċiżjoni huwa annullat.
               
            
                  4)
               
               
                  L-ammont tal-multa imposta in solidum fuq Latam Airlines Group u Lan Cargo huwa stabbilit għal EUR 2 244 000.
               
            
                  5)
               
               
                  Il-kumplament tar-rikors huwa miċħud.
               
            
                  6)
               
               
                  Il-Kummissjoni Ewropea hija kkundannata tbati l-ispejjeż.
               
            
         (1)  ĠU C 239, 24.7.2017.